 Jenesis 25  Ebreham wee lụọ nwaanyị ọzọ, aha ya bụ Ketura.Ka oge na-aga, ọ mụụrụ ya Zimran na Jọkshan na Midan na Midian na Ishbak na Shua.Jọkshan wee mụọ Shiba na Didan.Ụmụ Midian bụ Ifa na Ife na Henọk na Abaịda na Eldea.E mesịa, Ebreham nyere Aịzik ihe niile o nwere,ma ụmụ ndị iko Ebreham mụụrụ ya, Ebreham nyere ha onyinye. O wee zipụ ha, mgbe ya onwe ya ka nọ ndụ, ka ha pụọ nebe Aịzik nọ gaa nebe ọwụwa anyanwụ, nala Ebe Ọwụwa Anyanwụ.Afọ ole Ebreham dịrị ndụ bụ otu narị afọ na iri asaa na ise.Ebreham wee kubie ume nwụọ nezigbo agadi, ọ kara nká ma nwee afọ ojuju, e wee lie ya dị ka e liri ndị ya.Aịzik na Ishmel ụmụ ya wee lie ya nọgba Mak-pila nke dị nala Ifrọn nwa Zoha onye Het, nke dị nihu Mamri,bụ ala Ebreham zụrụ ụmụ Het. Nebe ahụ ka e liri Ebreham na Sera nwunye ya.O wee ruo mgbe Ebreham nwụsịrị na Chineke nọ na-agọzi Aịzik nwa ya, Aịzik bikwa nso na Bia-lehaị-rọị.Nke a bụ akụkọ banyere Ishmel nwa Ebreham bụ onye Hega, bụ nwaanyị Ijipt nke na-ejere Sera ozi, mụụrụ Ebreham.Ndị a bụ aha ụmụ Ishmel, naha naha, dị ka usoro ọmụmụ ezinụlọ ha si dị: Nebeyọt bụ ọkpara Ishmel, na Kida na Adbiel na Mibsamna Mishma na Duma na Masa,Hedad na Tima, Jitọ, Nefish na Kedema.Ọ bụ ndị a bụ ụmụ Ishmel, ndị a bụkwa aha ha dị ka èzí ha si dị nakwa dị ka ebe ha mara ụlọikwuu ndị a gbara ogige si dị: ndị isi iri na abụọ dị ka ebo ha si dị.Nke a bụ afọ ole Ishmel dịrị ndụ, otu narị afọ na iri atọ na asaa. O wee kubie ume nwụọ, e wee lie ya dị ka e liri ndị ya.Ha wee biri nụlọikwuu malite na Havila nakụkụ Shọọ, bụ nke dị nihu Ijipt, ruo Asiria. Nihu ụmụnne ya niile ka o bi.Nke a bụ akụkọ banyere Aịzik nwa Ebreham.Aịzik gbara afọ iri anọ mgbe ọ lụrụ Ribeka nwa Betuel onye Siria nke Padan-eram, bụ nwanne nwaanyị Leban onye Siria.Aịzik wee na-arịọsi Jehova arịrịọ ike karịsịa maka nwunye ya, nihi na ọ bụ nwaanyị aga; Jehova wee nabata arịrịọ ya, Ribeka nwunye ya wee tụrụ ime.Ụmụ o bu nafọ wee malite ịgba mgba, nke mere na ọ sịrị: Ọ bụrụ otú a ka ọ dị, gịnị medịrị m ji dịrị ndụ? O wee gaa ịjụ Jehova ase.Jehova wee sị ya: Mba abụọ nọ gị nafọ, mba abụọ ndị ga-esi nafọ gị pụta ga-ekewa; otu mba ga-aka mba nke ọzọ ike, nke okenye ga-ejekwara nke nwata ozi.Oge ime ya wee zuo ka ọ mụọ nwa, ma, lee! ọ bụ ejima ka o bu nafọ.Nke mbụ wee pụta, ahụ ya dum na-acha ọbara ọbara ma dị ka uwe e ji ajị anụ mee; ha wee gụọ ya Isọ.E mesịa, nwanne ya jidere Isọ aka nikiri ụkwụ wee pụta; o wee gụọ ya Jekọb. Aịzik gbara afọ iri isii mgbe Ribeka mụrụ ha.Ụmụ okoro ahụ wee too, Isọ wee bụrụ nwoke maara otú e si achụ nta, nwoke na-aga nọhịa, ma Jekọb bụ nwoke na-enweghị ihe a ga-eji taa ya ụta, onye bi nụlọikwuu.Aịzik hụrụ Isọ nanya, nihi na ọ na-egbutere ya anụ ọ na-ata, ma Ribeka hụrụ Jekọb nanya.Otu mgbe, Jekọb nọ na-esi ofe mgbe Isọ si nọhịa lọta, ike gwụrụ ya.Isọ wee sị Jekọb: Ngwa, biko, kunyetụ m ofeofe ahụ nke na-acha ọbara ọbara, nihi na ike gwụrụ m! Ọ bụ ya mere e ji gụọ ya Idọm.Jekọb wee sị: Buru ụzọ resị m ọnọdụ gị dị ka ọkpara!Isọ wee gaa nihu ịsị: Lee, m na-aga ịnwụ, olee uru ọnọdụ m dị ka ọkpara baara m?Jekọb kwukwara, sị: Buru ụzọ ṅụọrọ m iyi! O wee ṅụọrọ ya iyi wee resị Jekọb ọnọdụ ya dị ka ọkpara.Jekọb wee nye Isọ achịcha ma kunye ya ofe lentil, o wee rie, ṅụọkwa. O wee bilie pụọ. Isọ wee leda ọnọdụ ya dị ka ọkpara anya. 